જોકે સમાજમાં પુરુષોની સમજને બદલવા પહેલાં મહિલાઓએ પોતાની સમજ અને જીવનશૈલી બદલવી પડશે. સ્વયં મહિલાઓએ એ નક્કી કરવાનું છે કે, તેમના માટે સુંદરતાના બીજા લોકો દ્વારા બનાવાયેલા માપદંડો પાર પાડવા મહત્ત્વના છે કે પછી એક સ્વસ્થ જીવન જીવવું. સ્તન કેન્સરમાં બ્રાની ભૂમિકા પર પણ ધ્યાન આપવાની જરૂરી છે. જોકે ઘણાં રિસર્ચ એવા છે, જે સ્તન કેન્સરમાં બ્રાની ભૂમિકાને નકારે છે, પરંતુ શહેરી મહિલાઓમાં સ્તન કેન્સરનાં વધતા કિસ્સા આ નિષ્કર્ષ પર પુનર્વિચારની જરૂર જણાવે છે. ભારતીય મહિલાઓમાં સ્તન કેન્સર અન્ય પ્રકારનાં કેન્સરની સરખામણીમાં સૌથી વધુ જોવા મળ્યું છે. 2012માં સ્તન કેન્સરથી મૃત્યુ પામનારી મહિલાઓની સંખ્યા લગભગ 70,000 હોવાનું મનાય છે, જ્યારે 2020 સુદીમાં તે 76,000 સુધી પહોંચી શકે છે. સ્તન કેન્સરને કારણે મોતની સરેરાશ ઉંમર 50થી ઘટીને 30 પર આવી ગઈ છે. કેન્સર નાની ઉંમરની મહિલાઓમાં ગંભીર સમસ્યા બનતી જઈ રહી છે ત્યારે આપણે બ્રાની તેમાં ભૂમિકાને નિઃસંકોચ વિચાર કરવાને બદલે બ્રાના રંગરૂપ અને તેને છુપાવવાના પ્રકારો શોધવામાં મથી રહ્યા છીએ, જેથી પુરુષો ‘ડિસ્ટ્રેક્ટ’ ન થાય.